מקסימיליאן ספל

מקסימיליאן ספל (שפיגל) (נובמבר 1916 - מאי 2006) היה אדריכל ומתכנן עירוני ישראלי ממוצא צ'כוסלובקי. פעילותו האדריכלית של ספל נמשכה כארבעים שנה, ונפרשה בין פעילות מוקדמת בצ'כוסלובקיה, שהייה קצרה בישראל, עבודה במספר משרדי אדריכלים בצפון אמריקה במסגרתם תכנן עשרות מבני ומתחמי מגורים, מסחר ומלונאות, ופעילות אדריכלית בסניף ירושלים של חברת שיכון עובדים ההסתדרותית. בשנות השישים והשבעים, שימש ספל כמרצה בחוג לאדריכלות במכון הטכנולוגי של ניו יורק(אנ') וב-Pratt Institute(אנ'). מקסימיליאן ספל נולד בנובמבר 1916 בעיר הומנא(אנ') שבצ'כוסלובקיה, תחת השם מקסימיליאן שפיגל, ולמד בבית ספר מקצועי בעיר. בין השנים 1938–1940 למד ספל עיצוב פנים בבית הספר למגורים בפראג, אך לימודיו נפסקו עם פרוץ השואה. עם כניסת הגרמנים לצ'כוסלובקיה, החל ספל לעבוד במחלקה היהודית של פראג. שם, בין היתר, תכנן מצבות עבור בית הקברות היהודי בפראג. בהמשך נשלח ספל לגטו טרזיינשטט, ועיצב את השטרות ששומשו בגטו והונפקו על ידי השלטון הנאצי על מנת להטעות מבקרים בינלאומיים שהגיעו לגטו כדי לבדוק את תנאי החיים בו. משם, נשלח ספל למחנה הריכוז וולוקוב-זוסן. לאחר סוף המלחמה חזר ספל לפראג, וסיים לימודי אדריכלות באקדמיה לאומנות בפראג. במהלך לימודיו, עבד ספל במשרדי אדריכלות שונים ועסק בתכנון תשתיות תחבורה בפראג, בתכנון אנדרטה לשואה בקולין וכן בתכנון בתי ספר ומבני מגורים. ספל סיים את לימודיו בשנת 1948, ובשנת 1949 עלה לישראל. עם עלייתו החל ספל לעבוד במחלקה הטכנית של משרד הבריאות, שם תכנן מספר מוסדות רפואיים, וכן תכנן מפעל חבלים בתל אביב. בשנת 1950 נסע ספל לארצות הברית, ולמד תואר שני באדריכלות ותכנון עירוני באוניברסיטת פנסילבניה. עם סיום לימודיו החל ספל לעבוד ברכבת הלאומית הקנדית, שם היה שותף בתכנון בתי מלון שהרשות הקימה בקרבת התחנות עבור נוסעי הרכבת. באמצע שנות החמישים עבד ספל במשרד האדריכלים Eliasoph & Berkowitz, והיה שותף בתכנון מרכזי קניות במונטריאול וסביבתה, וכן בתכנון מבני מגורים ומבני משרדים במשרד Townley & Matteson. בסוף שנות החמישים עבר ספל לניו יורק, שם עבד במשרד האדריכלים Harrison & Abramovitz. בניו יורק, היה ספל שותף לתכנון גורד השחקים Corning Glass Works, בתכנון תאורת הלובי של בניין Daily News Building(אנ'), וכן בתכנון פרויקט המגורים Morningside Gardens(אנ'). כמו כן תכנן ספל בניין משרדים ממשלתי עבור שירותי המכס בארצות הברית. בראשית שנות השישים השתתף ספל בתכנון מלון במנילה ובתכנון מרכז הקניות וולט וויטמן(אנ') בלונג איילנד, ומרכזי קניות נוספים בלונג איילנד ובריצ'מונד. בהמשך אותו עשור היה ספל מעורב בתכנון דירות בדאלאס. בשנת 1963, לאחר סיום העבודה בדאלאס, יצא ספל לסבב השתלמות בנושא ארכיטקטורה מסביב לעולם, במהלכו עשה מספר עבודות תכנון עצמאיות, ביניהן תכנון מבנה משרדים בטריפולי. בשנים 1964–1965 לימד ספל במכון הטכנולוגי של ניו יורק(אנ') קורסים בנושאי אדריכלות, תכנון עירוני, שרטוט ופרספקטיבה. בשנת 1966 החל ספל לעבוד בחברת הדיור הציבורי United Housing Foundation(אנ'), והשתתף בפרויקט הדיור הציבורי "קו אופ סיטי" בברונקס(אנ'), עבורו תכנן את תחנת הכוח וביצע תחקיר טופוגרפי. ביולי 1968 החל ספל לעבוד במשרד האדריכלים Francisco & Jacobus, בו השתתף בתכנון סניף הפדרל ריזרב בריצ'מונד ובתכנון מספר מרכזי אחסון ולוגיסטיקה. בשנת 1970 לימד ספל בPratt Institute(אנ') מספר קורסים בנושא תולדות האדריכלות. בשנת 1974 עלה ספל לישראל בשנית, ובהמלצת ראש עיריית ירושלים טדי קולק החל לעבוד כאדריכל הסניף בסניף ירושלים של חברת שיכון עובדים. במסגרת זו, תכנן ספל את הפביליון שסביב העתק פעמון הדרור שבגן הפעמון בירושלים, היה מעורב בתכנון מועדון נעמת שברחוב שלום עליכם בטלביה, תכנן פרויקטי דיור ציבורי בשכונות תלפיות מזרח, גילה ופת בירושלים ובשכונת גבעת שרת בבית שמש. בנוסף היה מעורב בתכנון שיכונים בבית הכרם וקריית מנחם. נפטר במאי 2006 בירושלים. מלון הרכבת המלכה אליזבת במונטריאול, שספל השתתף בתכנונו חלק מפרויקט המגורים Morningside Gardens בניו יורק, בו ספל השתתף במסגרת עבודתו במשרד Harrison & Abramovitz. מרכז וולט וויטמן בלונג איילנד, שספל השתתף בשרטוט תוכניותיו ועיצובו, במסגרת המשרד WELTON BECKET F.A.I.A ARCHITECT הלובי של בניין הדיילי ניוז, בו ספל תכנן את התאורה העתק פעמון הדרור בגן הפעמון שבירושלים; ספל עיצב את הפביליון שסביב הפעמון. ארכיון מקסימיליאן ספל, בספרייה הלאומית מידע על מקסימיליאן ספל בקטלוג הספרייה הלאומית פרטי בניין - עיטורי בניין, ללא מיקום, ארכיון מקסימיליאן ספל, הספרייה הלאומית תצלומים - מצבות קברים, פראג 1940-1942, ארכיון מקסימיליאן ספל, הספרייה הלאומית תוכניות ושרטוטים - מצבות קברים 1940–1942, פראג, ארכיון מקסימיליאן ספל, הספרייה הלאומית טרזיינשטט ב"אנציקלופדיה של הגטאות" באתר "יד ושם" Theresienstadt ghetto currency, United States Holocaust Memorial Museum (אנגלית) פרויקטים מתקופת עבודה/לימודים בצ'כוסלובקיה, ארכיון מקסימיליאן ספל, הספרייה הלאומית תוכניות ושרטוטים - TUNEL ŽIŽKOV - KARLIN, פראג, ארכיון מקסימיליאן ספל, הספרייה הלאומית שרטוט - POMNÍK PADLÝM OBĚTEM 1939-1945, קולין תיק 1 מתוך 2., ארכיון מקסימיליאן ספל, הספרייה הלאומית תוכנית הגשה - (CHATA PRO 4-ČLENOU RODINU (TABULOVÁ KONSRUKCE, מיקום לא ידוע, ארכיון מקסימיליאן ספל, הספרייה הלאומית רישומים אדריכליים - ב"ח למחלות מידבקות, בני ברק שרטוט - בית חולי רוח, באר יעקב, ארכיון מקסימיליאן ספל, הספרייה הלאומית שרטוט - בית חרשת לחבלים, תל אביב, ארכיון מקסימיליאן ספל, הספרייה הלאומית מסמך אישי - קורות חיים 1952-1977, ארכיון מקסימיליאן ספל, הספרייה הלאומית רישומים אדריכליים - Canadian National Railways Hotel, מונטריאול, ארכיון מקסימיליאן ספל, הספרייה הלאומית רישום אדריכלי - VAN HORNE SHOPPING CENTRE, מונטריאול תוכניות ושרטוטים - DORVAL GARDENS SHOPPING CENTER, דורוול תיק 2 מתוך 2., ארכיון מקסימיליאן ספל, הספרייה הלאומית תוכניות ושרטוטים - LORNE AVE. PROJECT, פוינט קלייר רישומים אדריכליים - OFFICE BUILDING, ונקובר, ארכיון מקסימיליאן ספל, הספרייה הלאומית סקיצות - CORNING GLASS WORKS, ניו יורק סיטי, ארכיון מקסימיליאן ספל, הספרייה הלאומית שרטוטים - DAILY NEWS BUILDING, ניו יורק סיטי, ארכיון מקסימיליאן ספל, הספרייה הלאומית תוכניות עבודה - MORNINGSIDE GARDENS, ניו יורק סיטי, ארכיון מקסימיליאן ספל, הספרייה הלאומית פרטי בניין - U.S. CUSTOMS COURT & FEDERAL OFFICE BLDG, ניו יורק סיטי תיק 3 מתוך 3, ארכיון מקסימיליאן ספל, הספרייה הלאומית רישומים אדריכליים - HOTEL RIZAL, מנילה תיק 1 מתוך 2, ארכיון מקסימיליאן ספל, הספרייה הלאומית פרטי בניין - Walt Whitman Shopping Center, לונג איילנד תיק 2 מתוך 2, ארכיון מקסימיליאן ספל, הספרייה הלאומית תוכניות ושרטוטים - Dallas Apartments, דאלאס תיק 1 מתוך 3, ארכיון מקסימיליאן ספל, הספרייה הלאומית תצלום מסמך - ESSO STANDARD, טריפולי, ארכיון מקסימיליאן ספל, הספרייה הלאומית מסמך אקדמי - WORKING DRAWINGS, ארכיון מקסימיליאן ספל, הספרייה הלאומית תוכניות ושרטוטים - CO-OP CITY, ניו יורק סיטי תיק 1 מתוך 2, ארכיון מקסימיליאן ספל, הספרייה הלאומית שרטוט - FEDERAL RESERVE BANK, ריצ'מונד, ארכיון מקסימיליאן ספל, הספרייה הלאומית תוכניות ושרטוטים - FLIGHT SERVICE CENTER, ניו יורק סיטי תוכניות הגשה - B.U.G BAY RIDGE SERVICE C'T'R, ניו יורק סיטי תיק 1 מתוך 2. תוכניות הגשה - CARGO WAREHOUSE, ניו יורק סיטי, ארכיון מקסימיליאן ספל, הספרייה הלאומית ארכיון מקסימיליאן ספל, בספרייה הלאומית סקיצות - פעמון החירות, ירושלים, ארכיון מקסימיליאן ספל, הספרייה הלאומית מסמכים - תקופת עבודה שנייה בישראל תיק 1 מתוך 2, ארכיון מקסימיליאן ספל, הספרייה הלאומית תוכניות ושרטוטים - שכון עובדים בע"מ, ארכיון מקסימיליאן ספל, הספרייה הלאומית רישום אדריכלי - 9 יחידות, רחוב בנאי, ארכיון מקסימיליאן ספל, הספרייה הלאומית רישומים אדריכליים - טיפוס 970, קריית מנחם, ארכיון מקסימיליאן ספל, הספרייה הלאומית